alexandrainst/scandi-wiki huggingface dataset:
Conquest of the Planet of the Apes

Conquest of the Planet of the Apes er en amerikansk futuristisk science fiction- og actionfilm fra 1972 med Roddy McDowall, Don Murray og Natalie Trundy i hovedrollene. Regi er ved J. Lee Thompson og manus av Paul Dehn. 

Dette er den fjerde filmen i serien om Apeplaneten.

Handling
Filmen tar for seg Zira og Cornelius’ sønn Caesar (Roddy McDowall) som etter de tragiske hendelsene i 1971 har blitt oppdratt av sirkusdirektøren Armando. Året er 1991, og mye har skjedd. I 1983 ble verden utsatt for en mystisk epidemi som drepte alle verdens hunder og katter og menneskene følte derfor et behov for et nytt husdyr og valgte apen. USA har kollapset som nasjon og består nå av en rekke bystater som er sterkt influert av fascistiske krefter. Bystatene baserer mye av sin eksistens på å holde apene som slaver. Cæsar får i 1991 sitt første besøk med denne nye virkeligheten, og klarer ikke å tie veldig lenge før hans taleevne kommer for en dag. Cæsar ender opp med å bli solgt som slave til guvernør Breck, sjefen for Central City, og blir satt til å jobbe under Mr. MacDonalds (en etterkommer fra slavene fra 1800-tallets USA). Mr. MacDoanlds sympatiserer med apenes situasjon i samfunnet og er samtidig forferdet over sin sjef, guvernør Breck.

I mellomtiden blir Armando avhørt av inspektør Kolp, som mistenker at hans sirkusape i virkeligheten er avkommet til de to siviliserte apene som kom fra verdensrommet for 20 år siden. For å blir sikker i sin sak utsetter han Armando for en maskin som psykologisk tvinger sannheten ut av mennesker, men Armando velger i stedet å begå selvmord. Når Cæsar for vite at hans venn og beskytter er død mister han troen på menneskene og begynner å pønske ut et opprør overfor sine herskere. Han får raskt innflytelse over apene som har hørt ordet «NO!» en del ganger mer enn de liker, og gjør opprør mot menneskene. Den første krigen mellom mann og ape er uunngåelig, og seierherren vil ende opp med verdensherredømme.

Om filmen
Conquest of the Planet of the Apes er den mest voldelige og mest actionfylte i denne filmserien. Men også denne er en viktig pekepinn på menneskers fordommer mot det som er annerledes, og hvordan vi behandler våre husdyr. Denne filmen regnes som den mest kontroversielle i serien.

Filmen har fått 44 % oppslutning på Rotten Tomatoes. 

Den ble en moderat kommersiell suksess og spilte inn 9 millioner dollar ved amerikanske kinoer, mot 12 millioner for den forrige og over 32 millioner for den første filmen. Den ble dermed den nest minst innbringende av denne filmserien.

I rollene
(utvalg)
 Roddy McDowall – Caesar
 Ricardo Montalban – Armando
 Natalie Trundy – Lisa
 Don Murray – Jason Breck
 Hari Rhodes – McDonald
 H.M. Wynant – Hoskyns
 Severn Darden – Kolp
 Joyce Haber – Zelda
 Asa Maynor – Mrs. Riley

Referanser

Eksterne lenker 

Actionfilmer fra USA
Science fiction-filmer fra USA
Dystopiske filmer
Apeplaneten
Filmer fra 1972
Engelskspråklige filmer
Oppfølgerfilmer
Den armenske sosialistiske sovjetrepublikk

Den armenske sosialistiske sovjetrepublikk var en delrepublikk i Sovjetunionen. Den væpnede konflikten, som startet på 1980-tallet, med Den aserbajdsjanske sosialistiske sovjetrepublikk om området Nagorno-Karabakh bidro til Sovjetunionens sammenbrudd i 1991.

Eksterne lenker 
 

Sovjetrepublikk
Tidligere land i Asia
Armenia
Stater og territorier etablert i 1920
Stater og territorier opphørt i 1991
Demokratenes Ungdom

Organisasjonen Demokratenes Ungdom ble stiftet 23. oktober 2003 og reorganisert den 29. mars 2008.

Partiet er en organisasjon for ungdom i partiet Demokratene og leder er Thomas Edvardsen. Tidligere ledere er Jon Arne Valan.

Organisasjonens politikk er på linje med Demokratenes politiske retning. Organisasjonene står for en nasjonalistisk og til dels «sosialdemokratisk» politikk. EU- og EØS-motstand og innvandringsmotstand er noen av de viktigste sakene i partiets politikk.

Det ble endret navn den 09.03.2013 fra Demokratenes Ungdom til Ungdoms Demokratene i Norge.

Eksterne lenker 

 Demokratene.no
 Partiprogrammet
 Vedtekter 

Politiske ungdomspartier i Norge
Kiseljovsk

Kiseljovsk (russisk: Киселёвск) er en by i Kemerovo oblast i Russland. Den ligger rundt 160 km sør for Kemerovo. Innbyggertall: 106 341 (folketelling 2002).

Referanser

Eksterne lenker 
 
 Offisielt nettsted for Kiseljovsk  (russisk)
 Uoffisielt nettsted for Kiseljovsk (russisk)

Byer i Kemerovo oblast
Bosetninger etablert i 1917
1917 i Russland
Volga-Bulgaria

Volga-Bulgaria var en historisk stat som eksisterte fra det syvende til det trettende århundre i området rundt elvene Volga og Kama i det som i dag er Russland.

Det finnes begrenset med skriftlige samtidige kilder om Volga-Bulgaria, og mesteparten av kildematerialet om staten kommer fra arabiske, persiske og russiske kilder. 

Volga-bulgarerne var etterfølgere av protobulgarerne, og var opprinnelig av tyrkisk opprinnelse. De kom til området under ledelse av khanen Kotrag, etter å ha utvandret fra området rundt Azov, fra det som ofte blir kalt Det storbulgarske rike. Volga-bulgarerne assimilerte seg sannsynligvis med lokalbefolkningen, som var av finsk-ugrisk og også muligens slavisk opprinnelse. Volga-bulgarerne konverterte til islam i 922 etter misjonsvirksomhet av Ibn Foslan.

Volga-Bulgaria var ingen stat i moderne forstand, men kan heller kalles et halvnomadisk forbund. Volga-bulgarerne var sannsynligvis også delvis underlagt khazarene. Volga-Bulgaria hadde minst to byer, Bolgar og Suvar, som i stor grad livnærte seg av handel mellom finsk-ugriske og russiske grupper i nord og Østromerriket og Bagdad-kalifatet i syd.

I 1237 kom Volga-Bulgaria under mongolenes kontroll, og ble senere med i Den gylne horde. Senere ble området lagt under Kazan-khanatet, før dette ble innlemmet i Russland i 1552. Dette førte til at den Volga-bulgarske kulturen gradvis ble assimilert inn i andre kulturer i området.

Russlands historie
Historiske stater og riker i Europa
Historiske tyrkiskmongolske stater og riker
Battle for the Planet of the Apes

Battle for the Planet of the Apes er en amerikansk postapokalyptisk sciencefiction- og actionfilm fra 1973 med Roddy McDowall, Claude Akins og Natalie Trundy i hovedrollene. Regi er ved J. Lee Thompson og manus for fjerde gang av Paul Dehn.

Dette er den femte og siste filmen i serien om Apeplaneten, før den gjenoppstod i fornyet versjon i 2001.

Handling
Noen år etter hendelsene i forrige film ligger verden i ruiner. Mennesket har forårsaket apokalypsen i krigen mot apene og de apene og menneskene som har overlevd lever faktisk sammen i noenlunde harmoni, men med apene som de dominerende. Caesar har roet seg ned og tatt sjefsrollen for det primitive landsbysamfunnet de nå lever i. Nå ønsker han først og fremst fred mellom aper og mennesker i tiden framover. Men gorilla-lederen, General Aldo (Claude Akins), er uenig med Caesar og ønsker mennesket utryddet så fort som mulig. 
Caesar begynner i motløshet å tenke på det faktum at han aldri fikk sjansen til å kjenne sin foreldre før de ble drept og at han nå kunne trengt deres råd. Hans menneskelige tjener MacDonalds forteller ham da at det eksisterer TV-opptak av hans foreldre og at disse befinner seg i «den forbudt by», ruinene av det som en gang var Central City. I håp om å finne råd og trøst drar Caesar, sammen med MacDonald og en annen ape, tilbake til «Den forbudte by» for å se på arkivopptak fra TV-sendinger i 1971. Det er imidlertid overlevende i ruinbyen, en gruppe menneskemutanter som tidligere var slaveeiere og som nå ledes av Guvernør Kolp. Caesar finner omsider opptakene og får lære om fremtiden, samt se et kort opptak av sine foreldre før de blir tvunget til å flykte fra menneskemutantene som nå har oppdaget dem.
Mutantene ønsker helst at apene dør, og bestemmer seg for å følge etter dem hjem. En siste krig mellom mutantene og apene bryter ut. Men gorillalederen General Aldo er ikke fornøyd med tingenes tilstand, og ønsker også Caesar ryddet ut av veien, og en intern krig mellom de to er like uunngåelig.

Om filmen
Battle for the Planet of the Apes regnes av kritikerne som den svakeste i denne filmserien. Den har fått 38% på Rotten Tomatoes. 

Den ble en moderat kommersiell suksess og den minst innbringende av de fem filmene, knapt slått av den forrige filmen. I USA innbrakte den 8,8 millioner dollar på kino.

I rollene

Referanser

Eksterne lenker 

Science fiction-filmer fra USA
Postapokalyptiske filmer
Dystopiske filmer
Apeplaneten
Actiondrama fra USA
Filmer fra 1973
Engelskspråklige filmer
Oppfølgerfilmer
Planet of the Apes (TV-serie)

Planet of the Apes var tittelen på en kortlivet amerikansk sciencefiction-serie som gikk på CBS høsten 1974. Hovedrolleinnehaverne i serien var Roddy McDowall, Ron Harper og James Naughton. Serien var skapt av Anthony Wilson.

Serien var lagd som en slags oppfølger til filmserien Apeplaneten, men gikk bare en sesong grunnet lave seertall. 20th Century Fox ble tvunget til å avslutte den lenge før hovedpersonene var kommet til noen avklaring på noenting som helst. Da siste episode rullet over skjermene 6. desember 1974 var det blitt sendt tilsammen 13 episoder. De hadde spilt inn 14 episoder, men den siste ble ikke vist under den originale TV-oppføringen.

Serien ble utgitt på DVD rundt midten av 2000-tallet.

Handling 
Tre astronauter krasjlander på jorden anno 3085. En av dem dør, mens de to andre, Alan Virdon (Ron Harper) og Pete Burke (James Naughton), blir tatt hånd om av et vennlig menneske som finner vraket. Men krasjlandingen har også blitt observert av en apeunge, og nyheten når derfor raskt The Grand City, hovedstaden i verdenen. Saken tas opp i det øverste rådet, hvor sjef for de væpnede styrkene, gorilla-genralen Urko (Mark Lenard), mener at menneskene bør drepes med en gang, for å hindre at de setter farlige ideer i hodene til andre mennesker. Øverste leder Zaius (Booth Colman) er av en annen oppfatning, og mener det er viktig å lære mer om hvor de kommer fra og ikke minst hvordan de kom dit, slik at de kan være bedre forberedt hvis noe slikt skjer igjen.

Om serien

Episoder 
- Escape From Tomorrow 
- The Gladiators
- The Trap
- The Good Seeds
- The Legacy
- Tomorrow’s Tide 
- The Surgeon 
- The Deception 
- The Horse Race
- The Interrogation
- The Tyrant
- The Cure
- The Liberator (episoden som ikke ble vist)
- Up Above the World So High

TV-filmer 
Flere av episodene ble i 1981 satt sammen til TV-filmer. Den første ble kalt Back to the Planet of the Apes og er en kombinasjon av episodene «Escape From Tomorrow» og «The Trap». Den andre TV-filmen ble kalt Goodbye To the Planet of the Apes, og er en kombinasjon av episodene «Tomorrow’s Tide» og «Up Above the World So High». Det ble i alt lagd fem TV-filmer ut ifra det gamle materiale.

I rollene 
 Roddy McDowall : Galen
 Ron Harper : Alan Virdon
 James Naughton : Pete Burke
 Booth Colman : Zaius
 Mark Lenard : Urko

Eksterne lenker 
 

Science fiction-TV-serier fra USA
Apeplaneten
TV-serier fra 1970-årene, fra USA
TV-produksjoner på CBS
Xishuangbanna

Xishuangbanna (forenklet kinesisk: 西双版纳; tradisjonell kinesisk: 西雙版納; pinyin: Xīshuāngbǎnnà; Wade-Giles: Hsī-shuāng-pǎn-nà, eller Sipsongpanna, tai lü: ) er et autonomt prefektur for Dai-folket og ligger i provinsen Yunnan i Folkerepublikken Kina ved grensen til Myanmar og Laos. Det autonome prefekturet har et areal på ca. 19 724,5 km², hvorav 95 % er fjellområder.  Hovedstaden Jinghong ligger ved bredden av elven Lancan Jiang.

Etymologi 
Sipsongpanna (kognat til thai สิบสองพันนา) som betyr «tolv tusen rismarker» er et sammensatt ord på tai lü bestående av sipsong «tolv», pan «tusen» og na «risåker». Sipsong kommer i sin tur fra kinesisk 十 (ti) og 雙 (par).

Historie 
På 1100-tallet ble et Tai Lue-kongedømme opprettet i området. I Yuan, Ming og Qing-tiden var området kalt Cheli-kommanderiet (車里宣慰使司) og de lokale herskere anerkjent som tusier. Mange av lederne tok det kinesiske slektsnavnet Dao (刀). Folkerepublikken Kina etablerte den autonome regionen Xishuangbanna Dai i 1953 og avskaffet tusisystemet. Regionen ble omgjort til autonomt prefektur i 1955.

Administrative enheter 
Det autonome prefekturet Xishuangbanna har jurisdiksjon over ett byfylke (市 shì) og 2 fylker (县 xiàn).

Etnisk sammensetning

Referanser

Eksterne lenker 
 
 Xishuangbannas hjemmesider
 Xishuangbanna-Jinghongs hjemmesider
 Xishuangbanna-Mengbalanaxi
 Xishuangbanna dagblad
 Xishuangbanna reiseinformasjon
 Xishuangbanna Biodiversity Centre og Guide
  Xishuangbanna Tropical Botanical Garden
  Xishuangbanna guide and photos

Autonome prefekturer i Yunnan
Planet of the Apes (2001)

Planet of the Apes er en amerikansk science fiction og eventyrfilm fra 2001 med Mark Wahlberg, Tim Roth, Helena Bonham Carter og Michael Clarke Duncan i de ledende rollene. Regi er ved Tim Burton.

Filmen er en nyinnspilling av Apeplaneten fra 1968. Den fikk flere oppfølgere.

Handling
Handlingen er lagt til år 2029: Astronauten Leo Davidson (Mark Wahlberg) drar ut for å redde en sjimpanse i rommet fra et mislykket eksperiment. Skipet hans svikter, og Leo mister bevisstheten og våkner i det han krasjlander i en sump på en fremmed planet. Her blir han overrumplet av en flokk livredde, primitive mennesker. Før han kan finne ut hvem de er blir han fanget av en hær bestående av snakkende aper ledet av en sjimpanse ved navn General Thade (Tim Roth) og hans høyre hånd, gorillaen Attar (Michael Clarke Duncan). Leo må ta i bruk all den militære trening og teknologiske viten han besitter for å unnslippe sin tiltenkte skjebne. Han klarer å rømme, og sammen med sjimpansen Ari (Helena Bonham-Carter) og en liten gruppe mennesker legger de en plan for å stoppe Thade. En krig oppstår og Leo blir tvunget til å flykte til «den forbudte sonen», et hellig sted som forteller den sjokkerende sannheten om Apeplaneten, om menneskenes fortid – og deres fremtid.

Om filmen
Filmen ble relativt dårlig mottatt av kritikerne og har fått 45% oppslutning på Rotten Tomatoes. Dagbladets anmelder gav den terningkast to, mens VGs anmelder gav den fire. Nettavisen skrev at: «Tim Burtons versjon av historien om en apestyrt planet er slapp på manussiden, men fantastisk når det gjelder makeup, effekter og apekatter generelt.»

Til tross for en noe lunken mottagelse fra anmelderne ble den en forholdsvis stor kommersiell suksess og spilte inn over 362 millioner dollar på verdensbasis, hvorav 180 millioner i USA alene. Den ble den niende mest innbringende filmen i 2001 på verdensbasis og den tiende i USA. Produksjonskostnadene var på rundt 100 millioner dollar.

Filmen ble tildelt tre Razzie Awards, blant annet for verste nyinnspilling. Den ble nominert til fem Saturn Awards og to BAFTA-priser.

I rollene
(utvalg)
 Mark Wahlberg: Captain Leo Davidson
 Tim Roth: General Thade
 Helena Bonham Carter: Ari
 Michael Clarke Duncan: Attar
 Paul Giamatti: Limbo
 Estella Warren: Daena
 Luke Eberl: Birn
 Cary-Hiroyuki Tagawa: Krull
 David Warner: Senator Sandar
 Kris Kristofferson: Karubi
 Charlton Heston: Zaius (Thades far)
 Glenn Shadix: Senator Nado

Referanser

Eksterne lenker

Science fiction-filmer fra USA
Dystopiske filmer
Eventyrfilmer fra USA
Apeplaneten
Filmer fra 2001
Engelskspråklige filmer
Rebootfilmer
Postapokalyptiske filmer
Liupanshui

Liupanshui (kinesisk: 六盘水; pinyin: Liùpánshuǐ) er et byprefektur i den kinesiske provins Guizhou. Det ble grunnlagt i 1978 og har om lag  innbyggere i selve byen, men hele Liupanshui hadde  innbyggere i 2006, og var den nest største byen i Guizhou. Arealet er på  km².

Administrative enheter 
Liupanshui består av: 

Bydistriktet Zhongshan – 钟山区 Zhōngshān Qū ;
Fylket Pan – 盘县 Pán Xiàn ;
Fylket Shuicheng – 水城县 Shuǐchéng Xiàn ;
Særområdet Liuzhi – 六枝特区 Liùzhī Tèqū.

Eksterne lenker 
 
 Liupanshui – Asia Harvest 
 Bykart  Liupanshui

Byprefekturer i Guizhou
Eberhard I av Württemberg (hertug)

Eberhard V/I (født 11. desember 1445 i Urach, død 24. februar 1496, Tübingen) var greve av Württemberg-Urach fra 1459 til 1495, og hertug fra 1495. I hans regjeringstid ble det delte Württemberg gjenforent, delstatsuniversitetet i Tübingen ble grunnlagt og grevskapet ble opphøyet til hertugdømme. Knapt noen annen regent i Württemberg blir bedømt på like positiv måte.

Referanser 

Regenter av Württemberg
Huset Württemberg
Personer fra Bad Urach
Fødsler i 1445
Dødsfall i 1496
Adventskrans

Adventskrans er en lysestake med plass til fire eller flere stearinlys, eller noe som ligner. Tradisjonelt tenner man ett lys for hver søndag i advent.

Historie 
Historisk var det vanlig å pynte med kranser til mange ulike høytider i Europa. I den gradvis tente adventskransen finner man også trekk som minner om den jødiske tradisjonen med å tenne et lys for hver dag av hanukká i en spesiell åttearmet lysestake.

Adventslystenningen begynte trolig på et barnehjem i Hamburg, der presten og indremisjonsgrunnleggeren Johann Hinrich Wichern laget en slik i 1839 eller 1848. Denne kransen hadde hele 28 lys, 24 små røde og 4 store hvite. Hver dag tente et barn et nytt lys i forbindelse med gudstjenestene til presten. Lyskransen skal ha vært pyntet med grener fra bartre. Bruken av adventskransen spredde seg, først i Tyskland, og i løpet av 1900-tallet til andre land.

Utseende 

Lysestaken kan ha mange forskjellige utforminger, den kan være av metall, steintøy, tre eller deig og kan ha pynt av for eksempel bånd eller bar fra trær. Den er ofte ringformet med lysene plasserte jevnt fra hverandre, men kan også være rett, med lysene på rekke. Noen kranser har et siste lys som gjerne står i midten av kransen og blir tent på julaften eller 1. juledag.

Fargen på lysene kan variere. Det er vanlig å følge liturgiske farger, men i nyere tid har man tett i bruk en rekke andre farger. I mange protestantiske tradisjoner har en gjerne lillafargede lys i staken i adventstiden og røde eller hvite lys til jul. I katolsk tradisjon har man tre lilla og et rosa lys. Noen anglikanere, metodister og lutheranere bruker blå eller hvite lys i stedet for lilla.

Bruk 

Man tenner vanligvis det første lyset på første søndagen i advent og det første og andre på den andre søndagen, slik at alle lysene er tent på den fjerde søndagen. Det er vanlig å framføre en sang eller et dikt i forbindelse med tenningen, ofte første verset sammen med det første lyset, andre med det andre, og så videre.

Adventskransen blir brukt i kirker under adventsgudstjenester, i hjemmene og i noen offentlige rom. Man kan henge den fra taket, men det er i dag vanligere å ha en stake som står på et bord. Elektriske adventslysestaker blir som regel satt i et vindu som en del av julepynten ellers.

Kilder 
 katolsk.no: «Adventsskikker» (Sist oppdatert 1998-11-30)
 allekvinner.no: «Din levende adventskrans» (21. november 2006)

Eksterne lenker 
 
 danielshjerte.com: Ulike adventsvers 

Adventstiden
Levende lys
Vetle

Vetle er et norsk mannsnavn med opprinnelse i de norrøne navnene Veturliði og Vetrliðr, som kan ha flere mulige opprinnelser. De kan være:
 dannet av norrøne vetrliði, «det lir utpå vinteren», den tid bjørnungene ble født, og oversettes derfor også med «bjørnunge».
 satt sammen av norrøne vetr, «vinter», og lið, «tjener», eller liði, «reisende», en som reiser om vinteren.

Utbredelse

|}

Kjente personer med navnet
Personene i listen er ordnet kronologisk etter fødselsår.
 Vetle Lid Larssen (f. 1960), norsk journalist og forfatter
 Vetle Sjåstad Christiansen (f. 1992), norsk skiskytter
 Vetle Børresen (f. 1993), direktør og ansvarlig redaktør for Båtens Verden

Referanser

Eksterne lenker 
 

Mannsnavn
Guigang

Guigang (kinesisk: 贵港; pinyin: Guìgǎng) er et byprefektur i den autonome region Guangxi i Folkerepublikken Kina.

Administrative enheter 
Byprefekturet Guigang har jurisdiksjon over 3 distrikter (区 qū), ett byfylke (市 shì) og ett fylke (县 xiàn).

Samferdsel 
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Eksterne lenker 
 Guigang – Asia Harvest 
 Bykart over Guigang

Byprefekturer i Guangxi
Ska Patrol

Ska Patrol er et ska-band fra Tromsø. Bandet startet i 2004 med sin egendefinerte «arktiske ska», som stilmessig er en blanding av skamusikk fra Jamaica og roots-reggae.

Ska Patrol har spilt ved flere festivaler i Norge, bl.a. Varangerfestivalen, Codstock, Kongsberg Jazzfestival, Buktafestivalen, Vinterfestuka i Narvik og Hamsundagene på Hamarøy.

Personell
 Torgeir Steinsland (vokalist)
 Steinar Øian (bass, kor)
 Remi Stark (gitar, kor)
 Jan Erik Vik (keyboard)
 Petter Marius Gundersen (trompet, kor, diverse)
 Torbjørn Ingvaldsen (trombone, kor)
 Kim Karlsen (trommer, kor)
 Ole-Morten Indigo Lekang (perkusjon, kor)
 Eivind Steinholm (lyd, kor)

Diskografi
Provider of Arctic Ska (EP, 2006)
 Ska Patrol (album) (2009)

Omtale
 Bladet Vesterålen, påskekonsert i Bø
 Musiq anmelder "Ska Patrol"
 Tromsoby.no anmelder "Ska Patrol"
 Tromsoby.no anmelder konsert september 2006
 Intervju med Grus, 2007
 Nord-Salten.no intervju med Torgeir Steinsland
 Nordlys omtaler plateslipp 26. oktober 2009
 Nordlys omtaler plateslipp 26. november 2009
 iTromsø anmelder Bukta konsert 20. juli 2007
 Nordlys anmelder Bukta konsert 20. juli 2007
 Avisa Nordland intervju 3. februar 2006

Eksterne lenker
 Ska Patrols nettsted
 Ska Patrol på MySpace

Norske musikkgrupper
Reggae
Reggaegrupper
Cille Biermann

Karen Cecilie «Cille» Biermann (født 20. mai 1960) er en norsk journalist og sakprosaforfatter. Hun jobbet i Frokost-TV frem til det ble lagt ned våren 2008, og var paneldeltager i radioleken 20 spørsmål. Hun fikk Riksmålsforbundets lytterpris for god og stilsikker bruk av riksmål/moderat bokmål i radioprogrammer i 2010.

Bibliografi 
 Frisk året rundt 2004 ISBN 82-02-23646-0
 40 2003  ISBN 82-02-22533-7
 Sweetmint 2001 ISBN 82-02-20468-2
 Hvem bryr seg om sjelen? – jeg vil heller ha en sexy rompe 2000 (sammen med Mari Maurstad) ISBN 82-02-19091-6
 Lange skjørter, korte bein – rompa hang som en slipestein 1999 (sammen med Mari Maurstad) ISBN 82-02-18597-1

Referanser

Eksterne lenker 
 

NRK-journalister
Norske sakprosaforfattere
Lytterprisen
David fra Dinant

David fra Dinant (født ca. 1160, død ca. 1217) var en panteistisk filosof. Han var opprinnelig enten fra Dinant i Belgia eller Dinan i Bretagne. Forskere mener han var påvirket av, og muligens også medlem av, den panteistiske sekten amalrikerne. 

David skrev en liten notatblokk, Quaternul, som førte til at han  i 1210 ble bannlyst fra den romersk-katolske kirke. Dette presset ham til å flykte til Paris. Når og hvordan han døde, er ukjent, men man mener med sikkerhet at han døde etter år 1215, siden han ble bannlyst igjen av rådet i 1215.

Eksterne lenker 
 Catholic Encyclopedia artikkel

Panteisme
Middelalderfilosofer
Skolastikere
Burmavegen

Burmavegen (1–791, 2–760) er en veg over den sørlige delen av øya Karmøy i Rogaland. Vegen ble bygget under andre verdenskrig. Den er om lag 9 km lang, og går over store naturområder. Blant annet passerer vegen området hvor det er planlagt å bygge den omstridte vindmølleparken Karmøy vindkraftverk. Høyeste punkt på vegen er 80 moh, mellom Stiklevatn og Ytre Holmavatn, hvor det er utsyn mot høyeste punktet på øya, Søre Sålefjell.

Referanser

Veier i Karmøy
Parlamentsvalget i Storbritannia 1979

Parlamentsvalget i Storbritannia 1979 ble avholdt den 3. mai 1979. Valget ble vunnet av 
Det konservative partiet, under ledelse av Margaret Thatcher. Valget var det første av fire påfølgende konservative valgseire. De konservative kom til å sitte med regjeringsmakten helt fram til de tapte for Labour
ved valget i 1997.

Kilder 
 General Election Results 1885-1979  http://www.election.demon.co.uk , besøkt 15. mai 2018

1979
Valg i 1979
1979 i Storbritannia
Ringebu skole

Ringebu skole (tidligere Vekkom skole) er den nest største barneskolen i Ringebu kommune. Det går i overkant av 100 elever der.

Ringebu skole skiftet navn fra Vekkom skole i 2010 i forbindelse med at Kjønås skole ble nedlagt og elevene verført hit.

Referanser 

Byggverk i Ringebu
Barneskoler i Innlandet